EkBass/fiwiki-20250220-pages-articles huggingface dataset:
John Worthington

John Worthington (1618-1671) oli englantilainen teologi ja filosofi, joka kuului Cambridgen platonisteihin. Hän oli kotoisin Manchesteristä ja toimi Cambridgen yliopiston Jesus Collegessa. == Teoksia == * The Christian’s Pattern (Tuomas Kempiläisen teoksen Kristuksen seuraamisesta käännös, 1654) * Life of Joseph Mede (johdantona Meden teosten 3.:een painokseen, 1672) * A Form of Sound Words: or a Scripture Catechism; shewing what a Christian is to believe and practise in order to Salvation (1673) * The Great Duty of Self- Resignation to the Divine Will (1675) * The Doctrines of the Resurrection and the Reward to come, considered as the grand Motives to an Holy Life (1690) * Charitas Evangelica: a Discourse of Christian Love (1691) * Forms of Prayer for a Family (1693, 1721) * Miscellanies … also a Collection of Epistles; with the Author’s Character by Archbishop Tillotson (1704) * Select Discourses … with the Author’s Character (1725) * Diary and Correspondence of Dr. John Worthington (toim. Crossley, J., 2. osaa, Chetham Society, Manchester, 1847–86) == Lähteet == Worthington, John Worthington, John Worthington, John Worthington, John
André Hansell

André Hansell (s. 21. kesäkuuta 1984 Maarianhamina) on entinen suomalainen jalkapalloilija. Viimeksi hän on edustanut ahvenanmaalaista IFK Mariehamnia Veikkausliigassa kaudella 2008. Hansell on pelannut 92 Veikkausliiga-ottelua, joista kolme Jaron paidassa ja loput IFK:ssa. Vuonna 2007 Hansell oli Djurgårdens IF:n testissä, mutta jäi ilman sopimusta. Hansell on pelannut 7 poikamaaottelua. == Lähteet == * Veikkausliigan Hall of Fame == Aiheesta muualla == * Hansell IFK Mariehamnin sivuilla * Hansell Veikkausliigan sivuilla Luokka:Suomalaiset jalkapalloilijat Luokka:Ahvenanmaalaiset jalkapalloilijat Luokka:Vuonna 1984 syntyneet Luokka:Elävät henkilöt
Helsinge gymnasium

Helsinge gymnasium (myös Helsinge tai HeGy) on ruotsinkielinen lukio Vantaan Tikkurilan suuralueen Helsingin pitäjän kirkonkylässä. Vuonna 2018 lukiossa opiskeli 138 oppilasta. Lukion taustalla on vuonna 1963 käynnistetty ruotsinkielinen Helsinge svenska samskola -keskikoulu, joka alkuvuosina tilapäistiloissa toimittuaan sai vuonna 1967 oman koulurakennuksen. Samana vuonna 1968, jolloin ensimmäiset silloisen yläkoulun oppilaat valmistuivat, koulu sai oikeuden lukio-opetuksen järjestämiseen. Ensimmäiset lukiolaiset valmistuivat ylioppilaiksi vuonna 1971. Koulurakennusta laajennettiin 1975 lisärakennuksella. Vuonna 1977 perusopetus siirrettiin Vantaalla peruskouluihin, ja Helsinge svenska samskola jaettiin hallinnollisesti kahtia yläasteeksi Helsinge skola ja lukioksi (Helsinge gymnasium). Vuonna 1993 koulujen käyttöön rakennettiin pihapaviljonki. Helsingessä voi opiskella ruotsia äidinkielenä, suomea äidinkieltä vastaavana kielenä, espanjaa, kiinaa, ranskaa ja saksaa. Koulu sijaitsee yläasteen (Helsinge skola) kanssa samalla pihalla. Esimerkiksi keväällä 2013 koulusta kirjoitti 37 ja keväällä 2015 yhteensä 43 ylioppilaskokelasta. Helsinge gymnasiumin sijoitus kahdeksanneksi pienten, alle 50 ylioppilaskokelaan lukioissa Suomessa STT:n kevään 2020 lukiovertailussa kuvastaa opetuksen hyvää tasoa. Tässä lukiovertailussa mitataan osaamisen kehittymistä tarkastelemalla oppilaiden ylioppilaskirjoitusten arvosanoja verrattuna lukion sisäänpääsykeskiarvoihin kolme vuotta aiemmin. STT:n loppuvuoden 2022 vertailussa lukio sijoittui valtakunnallisesti toiselle sijalle suurten lukioiden luokassa. Tuona vuonna noin 150 oppilaan lukiosta kirjoittaneiden oppilaiden määrä oli kivunnut hieman yli 50:n, mikä nosti oppilaitoksen suurten lukioiden luokkaan. ==Lähteet== ==Aiheesta muualla== *Lukiokoulutus ja ammatillinen koulutus Vantaalla (2016, pdf) (vantaa.fi) Luokka:Vantaan lukiot Luokka:Suomen ruotsinkieliset lukiot Luokka:Helsingin pitäjän kirkonkylä
Troll (pop-yhtye)

Troll oli ruotsalainen pop-yhtye. Sen muodosti seitsemän lapsuudenystävää Falunista. Yhtyeen läpimurtohitti oli single "Jimmy Dean" vuodelta 1989. Kappaleessa on hyvin yksinkertaiset sanat ja erittäin tarttuva kertosäe. Se oli säveltäjä–tuottajatrio Norell–Oson–Bardin kirjoittama. Yhtyeen ensimmäinen nimi Trollrock on peräisin uran alkuvaiheesta, jolloin he pukeutuivat peikoiksi esiintyessään. Single "Jimmy Dean" nousi Ruotsin singlelistan ykköseksi tammikuussa 1990 ja piti paikan kaksi viikkoa.http://www.sr.se/p3/topplistor/tracks/?getListW=1&getListY;=1990&showyear;=1990 20 parhaan joukossa se oli kahdeksan viikkoa. Albumi Troll (1989) saavutti parhaimmillaan sijan 10. "Jimmy Deanistä" on tehty suomennoskappale "Piirtelet mun sydämeen", jonka laulaa suomalainen naisduo CatCat. Yhtyeen ensimmäinen albumi Stoppa Sabbet oli omakustanne, jota myytiin keikoilla. Yhtye sai sittemmin kaksi albumia kattavan levytyssopimuksen, ja päätti lopettaa toisen albuminsa jälkeen. He palasivat kuitenkin vielä vuonna 1995 albumilla Flashback #07, mutta sen jälkeen yhtyeestä on kuultu harvakseltaan. "Jimmy Dean" soi silti yhä joskus ruotsalaisilla klubeilla. ==Jäsenet== *Annika Larsson *Erica Bergman *Petra Norén Dahl *Helena Caspersson *Jenny Jons *Nina Norberg *Monica Blom ==Diskografia== ===Albumit=== *Stoppa Sabbet, nimellä Trollrock (1986) *Troll (1989) *Put Your Hands In The Air (1990) *Flashback #07 (1995) ===Singlet=== *It's A Miracle (1987) *Calling On Your Heart (1988) *On A Kangaroo (1988) *Jimmy Dean (1989) *It's Serious (1990) *Midsummer Night (1990) *Put Your Hands In The Air (1990) *The Greatest Kid In Town (1991) ==Lähteet== ==Aiheesta muualla== * Danceromance.se – Troll Luokka:Ruotsalaiset popyhtyeet
Aleksis Koskela

Aleksis Johannes Koskela eli Aleksi on fiktiivinen hahmo Väinö Linnan romaanitrilogiassa Täällä Pohjantähden alla. Aleksi on pappilan torpparipariskunnan Jussi ja Alma Koskelan toiseksi vanhin poika. Häntä kuvataan ujoksi, hiljaiseksi ja yksinäiseksi mieheksi, joka ei käy kylillä niin paljon kuin veljensä Aku ja Akseli. Aleksi on säästäväinen mies; vain saappaisiin hän sijoittaa eli ostaa itselleen eräät kylän hienoimmista kovavartisista saappaista pyhäkäyttöön. Hän myös kuolee ne jalassaan. Trilogian toisessa osassa Aleksi liittyy punakaartiin yhdessä veljiensä kanssa. Sisällissodan loppuvaiheissa, useimpien punakaartilaisten lähdettyä paikkakunnalta, kotiin jääneet veljekset Aleksi ja August vangitaanTäällä Pohjantähden alla 1-2-3, s. 574. WSOY, 2009. ja valkoisten kenttäoikeus tuomitsee molemmat kuolemaan.TäälläPohjantähden alla 1-2-3, s. 589. Veljekset teloitetaan yhdessä Aadolf Halmeen, Anton Laurilan ja Kalle Silanderin kanssa Pentinkulmalla eräällä soramontulla. Vartijaksi jätetty maanviljelijä Pajusen renki varastaa Aleksin hienot kovavartiset saappaat teloituksen jälkeen. Ruumiiden hautaajaksi komennettu Preeti Leppänen tarjoutuu ostamaan Aleksin takin.Täällä Pohjantähden alla 1-2-3, s. 598–599. Muutamia kuukausia sisällissodan päättymisen jälkeen paikkakunnalla alkavat voimistua maltillisemmat mielipiteet, ja kahdenkeskisissä keskusteluissa sanotaan sodan jälkeisissä teloituksissa menneen "vääriäkin miehiä".Täällä Pohjantähden alla 1-2-3, s. 642. Kun vanhin veli Akseli on palannut vankileiriltä kotiin, veljesten äiti Alma Koskela kertoo rovasti Lauri Salpakarin sanoneen Aleksin ja Akun teloitusten olleen "kaikkein väärimpiä", ja valkoiseen kenttäoikeuteen kuuluneen Hjalmar Pajusen tunnustaneen näiden joutuneen Akselin sijaiskärsijöiksi.Täällä Pohjantähden alla 1-2-3, s. 672. == Lähteet == * * === Viitteet === Luokka:Täällä Pohjantähden alla -kirjasarjan henkilöhahmot
Félix Malloum

Félix Malloum Ngakoutou Bey-Ndi (10. syyskuuta 1932 – 12. kesäkuuta 2009) oli tšadilainen sotilas ja maan johtaja 1975–1979. Malloum palveli maan armeijassa ja oli hallitsevan Tšadilaisen edistyspuolueen (PPT) jäsen. Hänestä tuli everstinä pääesikunnan päällikkö, mutta François Tombalbaye heitti hänet vankilaan, josta hänet vapautettiin 13. huhtikuuta 1975 järjestetyn sotilasvallankaappauksen jälkeen. Malloum nousi valtaan Korkeimman sotilasneuvoston (Conseil Supérieur Militaire, CSM) johdossa. Hänen hallitukseensa kuului enemmän pohjois- ja itä-Tšadin muslimeja, mutta entinen jakauma suosi edelleen etelän asukkaita. Hallitus kumosi pian Tombalbayen määräyksiä ja yritti jakaa hätäavustuksia tasapuolisemmin ja tehokkaammin sekä kehitteli talousuudistuksia. Malloumin sotilashallitus menetti pian suosiotaan, jonka se oli saanut Tombalbayen syrjäyttämisellä, eivätkä sotilaiden taidot hallintomiehinä vakuuttaneet. CSM kielsi sekä ammattiliike UNTT:n ja lakot, mutta kaupunkien työväestön ja opiskelijoiden vastarinta jatkui 1975–1978. CSM:n ensimmäisenä vuosipäivänä Malloum joutui kranaatinheitiniskun kohteeksi, mutta selviytyi. Toisena vuosipäivänä maaliskuussa 1977 sotilashallitus teloitti summittaisesti sotilaskapinan osanottajia N’Djamenassa. Malloum yritti saada idän kapinallisia hallituksensa tueksi. Pohjoisen derde Oueddei Kichidemi palasi maanpaosta Libyasta elokuussa 1975, mutta hänen poikansa Goukouni Oueddei kieltäytyi tukemasta hallitusta. Habrén ja Goukounin CCFAN, joka edusti pohjoisen FROLINATia ei suostunut neuvottelemaan pitämiensä eurooppalaisten panttivankien vapauttamisesta, ja Ranska otti suoraan yhteyden kapinallisiin. Malloum vaati nöyryytyksen vuoksi Ranskan 1 500 miehen joukkojen poistumista maasta, samalla kun Libyalta virtasi aseita FROLINATille. Faya-Largeau piiritettiin kahdesti 1976, ja Bardaï jäi kapinallisille kesäkuussa 1977. Malloum neuvotteli Habrén kanssa Khartumissa, ja Habré nimitettiin pääministeriksi kansallisen yhtenäisyyden hallitukseen. Helmikuussa 1978 FROLINAT valtasi kuitenkin Faya-Largeaun, jolloin noin puolet maasta oli kapinallisilla. Voimaansa kasvattanut FROLINAT ei suostunut neuvotteluihin vaan pyrki ”Ranskan uuskolonialistisen hallinnon kukistamiseen”. Tšadin ja Ranskan asevoimat kuitenkin pysäyttivät sen armeijan etenemisen Atin taisteluissa. Malloumin ja Habrén liitto kariutui alkuvuodesta 1979 Habrén uusiin vaatimuksiin, ja hänen komentamansa FAN marssi pääkaupunkiin 12. helmikuuta ajaen Tšadin asevoimat etelään. 22. helmikuuta puolestaan Goukounin FAP marssi paikalle. Malloum erosi 23. maaliskuuta 1979 ja asettui Nigeriaan. Hän palasi Tšadiin toukokuussa 2002. == Lähteet == * CIVIL WAR AND NORTHERN DOMINANCE, 1975-82, Country Studies, Chad, Federal Research Division of the Library of Congress === Viitteet === Luokka:Tšadilaiset poliitikot Luokka:Vuonna 1932 syntyneet Luokka:Vuonna 2009 kuolleet Luokka:Tšadin presidentit
August Koskela

August Johannes Koskela eli Akusti tai lyhyemmin Aku on fiktiivinen hahmo Väinö Linnan romaanitrilogiassa Täällä Pohjantähden alla. Hän on Koskelan Jussin nuorin poika ja liittyy punakaartiin veljiensä Akselin ja Aleksin kanssa. Päivää ennen rintamallelähtöä hän viettää hellän hetken ihastuksensa Laurilan Elman kanssa, joka siihen asti on ollut ynseä Akun lähentymisyrityksiä kohtaan. Sodan loppuvaiheessa punaisia pyrkii myös Pentinkulmalta pakoon Venäjälle ennen kuin valkoiset saapuvat kylään. Lähtijöiden joukossa on myös Elma, mutta Aku jää kylään muun muassa jalassaan olevan haavan takia. Punaisten lähdettyä ja valkoisten tultua kylään Aku ja hänen veljensä Aleksi vangitaan. Kun veljeksiä lähdetään viemään kotoaan Koskelasta, Aku antaa luupäisen linkkuveitsensä Akselin pojalle Vilholle, joka on salaa toivonut sitä itselleen.Täällä Pohjantähden alla 1-2-3, s. 575. WSOY, 2009. Valkoisten kenttäoikeus tuomitsee Akun ja Aleksin kuolemaanTäällä Pohjantähden alla 1-2-3, s. 589., ja veljekset teloitetaan yhdessä Aadolf Halmeen, Anton Laurilan ja Kalle Silanderin kanssa. Juuri ennen teloitustaan Aku heittää kävelykeppinsä päin teloittajia, mikä aiheuttaa hetken kestävän hämmingin.Täällä Pohjantähden alla 1-2-3, s. 598. Elma puolestaan jää muiden itää kohti pyrkivien punakaartilaisten kanssa vangiksi Lahden lähistöllä ja hänet ammutaan myöhemmin Hennalassa.Täällä Pohjantähden alla 1-2-3, s. 628. Muutamia kuukausia sodan päättymisen jälkeen paikkakunnalla alkavat vahvistua maltillisemmat ajatukset, ja kahdenkeskisissä keskusteluissa puhutaan, että sotaa seuranneissa teloituksissa on mennyt "vääriäkin miehiä".Täällä Pohjantähden alla 1-2-3, s. 642. Kun Akseli Koskela on palannut vankileiriltä kotiin, hänen äitinsä Alma kertoo kirkkoherra Lauri Salpakarin sanoneen, että Aleksin ja Akun teloitus on ollut "kaikkein väärimpiä", ja kenttäoikeuteen kuuluneen maanviljelijä Hjalmar Pajusen tunnustaneen veljesten joutuneen Akselin sijaiskärsijöiksi.Täällä Pohjantähden alla 1-2-3, s. 672. == Lähteet == Luokka:Täällä Pohjantähden alla -kirjasarjan henkilöhahmot
Noël Milarew Odingar

Noël Milarew Odingar (s. 1932 - k. 4. toukokuuta 2007) oli tšadilainen upseeri, joka oli syrjäyttämässä presidentti François Tombalbayea ja maata 1975-1978 hallinneen Korkeimman sotilasneuvoston (CSM) jäsen. Odingar kuului sara-kansaan. Hän kävi Ranskan sotilasakatemiaan ja yleni nopeasti arvossa. Hänestä tuli 1965 majurin arvoisena maan asevoimien komentaja, mikä vahvisti sarojen asemaa maan johdossa. Tyytymättömyys Tombalbayen politiikkaa kohtaan nousi armeijassa. Hän oli heittänyt vankilaan asevoimien komentajan Félix Malloumin 1973. Uusi, tällä kertaa gendarmerieen kohdistuva puhdistus laukaisi vuoden 1975 vallankaappauksen; aamulla 13. huhtikuuta gendarmerie hyökkäsi presidentinpalatsiin. Odingar saapui mukanaan lisäjoukkoja presidentinkaartia vastaan ja 8:30 mennessä Tombalbaye oli kuollut. Odingar puhui radiossa ja ilmoitti asevoimien tehneen velvollisuutensa "Jumalan ja kansankunnan edessä", jonka jälkeen pääkaupunkilaiset ryntäsivät kaduilla juhlimaan Tombalbayen kukistumista. Perustetun yhdeksänmiehisen sotilasjuntan Conseil Superieur Militairen johtoon nimitettiin vankilasta vapautettu Malloum. Luokka:Tšadilaiset poliitikot Luokka:Vuonna 1932 syntyneet Luokka:Vuonna 2007 kuolleet Luokka:Tšadin presidentit
Hoilo

Hoilo voi tarkoittaa seuraava asioita: * hoilo, kapea ja syvä halkeama- tai murroslaakso * hoilo (eli Kahvelikuunari), kahveli- ja toppipurjein takiloitu purjealus * hoilo, kaksi tai useampimastoinen raakapurjeeton alus kuten esimerkiksi jahti, jaala tai kaljaasi, mutta ei esimerkiksi kuunari, jonka fokkamasto on raakatakiloitu Hoilo voi viitata myös seuraaviin asioihin: * Viinahoilo, Isojärven kansallispuistossa sijaitseva hoilo * Vällyhoilo, Vällyvuori-Huuvuori-Haukkavuori -luonnonsuojelualueella oleva hoilo Keski- Suomessa
Suomen parhaat

Suomen parhaat oli Warner Music Finlandin kokoelmalevysarja 1990-luvulla. Sarjaan kuului useiden suomalaisten artistien ja yhtyeiden kokoelmalevyjä. Sarjaan kuuluvia kokoelmalevyjä julkaistiin 1990-luvun alusta 1990-luvun puoleenväliin, jonka jälkeen Warner Music Finland toi markkinoille uuden 20 suosikkia-kokoelmalevysarjan. Luokka:Kokoelmalevysarjat
Lol Mahamat Choua

Mohamat Choua Lol (15. kesäkuuta 1939 Mao, Ranskan Keski-Afrikka– 15. syyskuuta 2019 N'Djamena, Tšad) oli sisällissodan aikana 29. huhtikuuta 1979 Kanossa perustetun Tšadin väliaikaisen hallituksen päämies. Lol Mahamat Choua oli kotoisin Kanemin maakunnasta maan länsiosasta. Hän opiskeli kotikaupungissaan Maossa, sitten N'Djamenassa ja suoritti lopulta tutkinnon Pariisissa Kansainvälisten suhteiden tutkimuksen instituutissa vuonna 1973. Vuoden 1979 alussa Tšad oli kilpailevien poliittisten ryhmittymien avoin areena. Opportunistiset vallantavoittelijat yrittivät saada tukea Tšadin afrikkalaisilta naapureilta. Kesän aikana Nigerian Kanon ja Lagosin kaupungeissa pidettiin neljä erillistä konferenssia, joiden aikana Tšadin naapurit yrittivät luoda poliittisen kehyksen, joka kelpaisi sotiville ryhmille. Lol oli kanembu-johtaja ja hänet katsotaan nostetun maan johtoon ainoastaan Nigerian painostuksella. Lol johti heikkoa Mouvement Populaire pour la Libération du Tchad (MPLT) -ryhmittymää, ja hänen kannatuksensa Tšadissa oli olematon. Nigeria asetti kuitenkin Kanon toisessa konferenssissa kapinallisjohtaja Habrén ja Goukounin kotiarestiin, joten Lol valittiin maan johtoon. Libya suuttui sitä tukeneiden kapinallisjohtajien kuten Ahmat Acylin jättämisestä sivuun, ja pian hallitusta nousi haastamaan uusi kapinallisarmeija Front d'Action Commune Provisoir (FACP). Nigeria vihastui siitä, ettei hallitus ollut täysin sen hallinnassa ja keskeytti asetoimitukset ja esti öljyn myynnin. Lolin hallitus kaatui kesän loppuun mennessä. Lol oli mukana Habrén hallituksessa 1982 alkaen. Lol johti Rassemblement pour la démocratie et le progrès -oppositiopuoluetta vuodesta 1992, kun ne sallittiin. Hän oli ehdokkaana 1996 presidentinvaaleissa ja jäi viidenneksi. Lol johti RDP:n parlamenttiryhmää parlamentissa ja tuki sittemmin presidentti Débyä. ==Lähteet== * Conflict in Chad, 1975 to Present, Major David H. Henderson, USMC, Marine Corps Command and Staff College === Viitteet === Luokka:Tšadin presidentit Luokka:Vuonna 1939 syntyneet Luokka:Vuonna 2019 kuolleet
Rumelia

Rumelia (, , ) on turkkilainen 1400-luvulta lähtien käytetty nimitys eteläisistä Balkanin alueista. Turkinkielinen sana Rumeli tarkoittaa kirjaimellisesti "Roomalaisten maata", jolla viitataan Bysantin valtakunnan rippeisiin, jotka osmanit valtasivat. Rumeliaan kuuluvat Konstantinopolin seutu, Thessaloniki ja muu Makedonia, Moesia sekä Traakia. Nykypäivänä aluetta ovat suunnilleen Tonavan etelän puoleiset ja Albanian itäpuoliset osat, rajoittuen etelästä Peloponnesokseen eli Moreaan. Nimitystä on käytetty viittaamaan myös Turkin Euroopan puoleiseen osaan. Itä-Rumelia oli autonominen provinssi Osmanien valtakunnassa Berliinin sopimuksesta 1878 lähtien, mutta se liittyi väkivallattomasti Bulgariaan 1885. Nykyään nimitys Trakya on syrjäyttänyt Turkissa nimen Rumelia. Aluetta kutsutaan Rumeliaksi vain historiallisessa yhteydessä. == Lähteet == Luokka:Balkanin alue
Suomen parhaat (Dingo)

Suomen parhaat on vuonna 1994 julkaistu Dingon kokoelmalevy. Kokoelma julkaistiin ainoastaan C-kasettina ja se sisältää 15 Dingon hittikappaletta 1980-luvulta sekä vuonna 1992 julkaistun remix-version kappaleesta “Levoton Tuhkimo“. == Kappaleet == === A-puoli === #Nahkatakkinen tyttö #Levoton Tuhkimo (remix) #Pyhä Klaani #Valomerkki #Pistoolisankari #Rio ohoi #Kiinanmeri #Autiotalo === B-puoli === # * Sinä ja minä #Nimeni on Dingo #Ruusuvettä #Koulukapina #Kirjoitan #Aino #Ota paha pois (live) #Jokainen aamu == Aiheesta muualla == * Suomen parhaat discogs.com -sivustolla Luokka:Vuoden 1994 kokoelma-albumit Luokka:Dingon kokoelma-albumit Luokka:Pave Maijasen tuottamat albumit
Berliinin sopimus

Berliinin sopimus -nimisiä sopimuksia ovat ainakin: *Berliinin sopimus (1742) *Berliinin sopimus (1878) *Berliinin sopimus (1885) *Berliinin sopimus (1889) *Berliinin sopimus (1899) *Berliinin sopimus (1921) *Berliinin sopimus (1926) *Berliinin neljän vallan sopimus (1971) nl:Conferentie van Berlijn
Mackenzie Rosman

Mackenzie Rosman (s. 28. joulukuuta 1989 Charleston, Etelä-Carolina, Yhdysvallat) on yhdysvaltalainen näyttelijä joka muistetaan Ruthie Camden roolista draamasarjassa Seitsemäs taivas. Hän esiintyi sarjassa vuosina 1996–2007. ==Aiheesta muualla== * Luokka:Yhdysvaltalaiset näyttelijät Luokka:Vuonna 1989 syntyneet Luokka:Elävät henkilöt
Mihail Botvinnik

Mihail Moisejevitš Botvinnik (; 17. elokuuta (J: 4. elokuuta) 1911 Kuokkala – 5. toukokuuta 1995 Moskova) oli kolmeen otteeseen shakin maailmanmestaruuden saavuttanut, lajin historian vahvimpiin pelaajiin luettu suurmestari. Hän syntyi Suomen suuriruhtinaskuntaan kuuluneessa Terijoen Kuokkalassa. Botvinnik saavutti maailmanmestaruuden 1948 toisen maailmansodan jälkeen vallinneessa epäselvässä tilanteessa, kun maailmanmestaruus oli jäänyt vaille haltijaa Aleksandr Alehinin kuoltua yllättäen. Botvinnik säilytti tittelin vuoteen 1957 ja otti sen uudelleen haltuun vuosiksi 1958–1960. Hänen kolmas kautensa maailmanmestarina kesti 1961–1963. Ensimmäisenä neuvostojärjestelmän tuottamana maailmanmestarina Botvinnik sai kokea poliittisia paineita, mutta hänellä oli myös ratkaiseva vaikutus huippushakkia dominoineen venäläisen koulukunnan syntyyn. Hänen kuuluisimpana oppilaanaan voitaneen pitää Garri Kasparovia. Vielä varttuneella iällä Botvinnik innostui tietokoneiden shakkiharrastukseen tuomasta lisäarvosta. == Elämä== Mihail Botvinnik syntyi venäjänjuutalaiseen perheeseen Kuokkalassa Suomen suuriruhtinaskunnassa. Hänen isänsä Moisey Botvinnik oli hammasteknikko. Botvinnik huomattiin shakkimaailmassa ensimmäisen kerran, kun hän oli 14-vuotias. Hän voitti simultaanipelissä José Raúl Capablancan. Hän oli aloittanut pelaamisen kaksi vuotta aiemmin. ==Maailmanmestariksi == Shakin maailmanmestari Aleksandr Aljehin kuoli 1946. Kansainvälinen shakkiliitto FIDE organisoi tällöin parhaiden pelaajien turnauksen, jonka piti selvittää kuka olisi seuraava shakin maailmanmestari. Neuvostoliitto liittyi tällöin varta vasten FIDEn jäseneksi osallistuakseen tähän turnaukseen. Turnaus järjestettiin 1948 ja sen voitti Mihail Botvinnik. ==Lähteet== ==Aiheesta muualla== * Luokka:Shakin maailmanmestarit Luokka:Shakin suurmestarit Luokka:Venäläiset shakinpelaajat Luokka:Neuvostoliittolaiset shakinpelaajat Luokka:Venäläiset insinöörit Luokka:Venäläiset shakkikirjailijat Luokka:Vuonna 1911 syntyneet Luokka:Vuonna 1995 kuolleet
Class of 3000

Class of 3000 on yhdysvaltalainen Emmy-palkittu animaatiosarja, jonka on tuottanut Cartoon Network Studios ja luonut OutKast-yhtyeen toisena jäsenenä tunnettu André Benjamin. Sarja sijoittuu kuvitteelliseen Westley School of Performing Arts -kouluun Atlantassa, Georgian osavaltiossa. Koulun entinen oppilas ja menestynyt muusikko Sunny Bridges, jota André Benjamin itse ääninäyttelee, päättää sarjan alussa yllättäen lopettaa musiikkiuransa ja palaa vanhaan kouluunsa musiikin opettajaksi. Sarjaa tehtiin yhteensä 24 jaksoa, jotka esitettiin alun perin Yhdysvalloissa vuosina 2006–2007. Suomessa sarjaa on esittänyt Cartoon Network vuodesta 2007 lähtien. == Juoni == Westley School of Performing Artsista valmistunut Sunny Bridges on kuuluisa muusikko, joka on voittanut yhteensä 27 Grammy-palkintoa ja Nobel-palkinnon. Hän huomaa kuitenkin ettei rikkaana ja kuuluisana muusikkona oleminen sovi elämäntyylilleen. Sunny päättää lähteä salaperäisesti pois musiikkialalta juuri, kun hänen uransa on huipussaan. Sunny palaa takaisin kotikaupunkiinsa Atlantaan ja ryhtyy musiikinopettajaksi vanhaan kouluunsa. == Hahmot == * Sunny Bridges on musiikin nero, joka lähti Georgiasta tullakseen muusikoksi. Vuosien ajan hän oli työllistetty ahneen managerinsa ansiosta ja palkittu useilla palkinnoilla, mutta Sunny menetti intohimonsa musiikkiin ja palasi takaisin kotikaupunkiinsa. Hän päätti jäädä pysyvästi eläkkeelle, mutta yksi Sunnyn faneista Li'l D kehotti häntä tulemaan uudeksi musiikinopettajaksi Westley School of Performing Artsiin. Koulussa Sunny on omistaunut oppilailleen, mutta hänen on pidettävä matalaa profiilia välttääkseen median huomiota. * Li'l D * Tamika Jones * Kam Chin * Kim Chin * Philly Phil * Edward "Eddie" Phillip James Lawrence III * Madison Spaghettini Papadopoulos * Rehtori Luna * Cheddar Man * Mila Lopez * Petunia Squattenchowder * Talonmies Jan == Äänirooleissa == == Palkinnot == === Voitetut === *Emmy **2007: Erinomainen henkilökohtainen saavutus animoinnissa; David Colman === Ehdokkuudet === * Image-palkinto ** 2008: Erinomainen esiintyminen lastenohjelmassa; André 3000 ==Lähteet== * TV Guide Luokka:2000-vuosikymmenen yhdysvaltalaiset animaatiosarjat
Pieni verenkierto

Pieni verenkierto eli keuhkoverenkierto () on se osa verenkierrosta, joka alkaa sydämen oikeasta kammiosta pumpaten hiilidioksidipitoisen veren keuhkovaltimorungon kautta keuhkovaltimoihin ja sieltä edelleen keuhkoihin, jossa veri luovuttaa hiilidioksidin ja ottaa kuljetettavakseen happea. Keuhkoista hapekas veri kulkee keuhkolaskimoita pitkin takaisin sydämeen sydämen vasempaan eteiseen. == Historia == Aiemmin katsottiin, että englantilainen, mutta Italian Padovassa oppinsa saanut William Harvey 1578–1657 on verenkierron keksijä. === Al-Nafis === 1900-luvun alussa löydettiin Kairossa mamelukkien valtakunnassa työskennelleen sairaalalääkärin ja oppineen Ibn al-Nafisin arabiankielinen kirja vuodelta 1242. Sen jälkeen al-Nafisia alettiin pitää sekä verenkierron että pienen verenkierron keksijänä. Keskintö olisi tehty 300 vuotta ennen Harveyta.Brömer, 2016, s. 201 Al-Nafisin teksti ei ollut levinnyt Eurooppaan ja oli vajonnut unohduksiin myös islamilaisessa maailmassa.Brömer, 2016, s. 203 Al-Nafisin saavutusta on kuitenkin liioiteltu. Galenoksen (130–201) ajoista alkaen uskottiin, että veri syntyy maksassa ihmisen syömästä ravinnosta. Se siirtyy verisuonia myöten koko ruumiiseen, jossa se ravitsee elimistöä. Onttolaskimo vie vain pienen osan tätä syödyn ravinnon tummaksi värjäämää verta sydämen oikeaan kammioon, missä virtaus jakautuu kahtia. Osa verestä kulkee keuhkoihin antamaan niille ravintoa. Toinen vähäinen osa siirtyy sydämen väliseinän näkymättömien huokosten kautta vasempaan kammioon. Siellä veri kohtaa keuhkoista tulleen hengen ja sekoittuu sen kanssa heleänpunaiseksi "elämän hengeksi", joka aortan kautta siirtyy antamaan liikevoimaa koko ruumiille. Keuhkojen suunnasta ei siis tule verta, vaan henkeä, joka vasemmassa sydänkammiossa yhdistyy sinne tihkuneeseen vereen. Mitään muuta verenkiertoa ei ole, sillä maksa tuottaa koko ajan uutta verta, joka nopeasti katoaa elimistön nautittavaksi. Brömer, 2016, s. 201–212 Al-Nafisin näkemys oli jokseenkin sama kuin Galenoksen. Hän perusti esityksensä myös uskonnollis-filosofiseen päättelyyn eikä ruumiinavauksiin.Brömer 2016, s. 204–205 === Serveto ja Colombo === Emilie Savage-Smith katsoo, että keuhkoverenkierron löysivät uudelleen 300 vuotta al- Nafisin jälkeen Miguel Serveto (k. 1553) ja Realdo Colombo (k. 1559). Serveton ja Colombon teoriat olivat kuitenkin samanlaisia kuin al-Nafisin. Serveto teki dissektioita, kun taas Colombo havaitsi, että keuhkoista ei tullut sydämeen "henkeä" vaan tavallista verta. === Harvey === Todellisuudessa Al-Nafis, Serveto ja Colombo eivät olleet verenkierron keksijöitä, sillä kaikki katsoivat Galenoksen tapaan, että veri ei tehnyt kierrosta ruumiissa, vaan katosi elimistöön samalla, kun maksa tuottaa uutta. Näin ollen vasta Padovassa koulutettu William Harvey (1578–1657) keksi verenkierron. ==Katso myös== * Iso verenkierto == Lähteet == * * ===Viitteet=== == Aiheesta muualla == Luokka:Verenkierto
Suomen kansanäänestys kieltolaista

Kansanäänestys alkoholin kieltolaista, viralliselta nimeltään ”neuvoa-antava kansanäänestys väkijuomalainsäädännön perusteiden selvittämiseksi”, järjestettiin Suomessa 29.–30. joulukuuta 1931. Äänestyksessä, johon osallistui 44,4 prosenttia äänioikeutetuista, yli 70 prosenttia kannatti vuodesta 1919 alkaen voimassa olleen kieltolain kumoamista.Kieltolakiäänestys vuonna 1931. Suomen virallinen tilasto XXIX C 1. (Valtioneuvoston kirjapaino, Helsinki 1932.) Tuloksen seurauksena eduskunta sääti helmikuussa uuden väkijuomalain, jossa alkoholijuomien myynnistä tehtiin valtion yksinoikeus. Kieltolain kannatus oli suurempaa naisten kuin miesten keskuudessa. Myös maaseudulla kannatettiin kieltolakia voimakkaammin kuin kaupungeissa. Enemmistö maalaisista ja naisista äänesti kuitenkin kieltolain kumoamisen puolesta. Alueellisesti kieltolain kannattajia oli eniten silloisessa Vaasan läänissä, johon kuului tuolloin myös suuri osa nykyisestä Keski-Suomesta (42 %). Kumoamista kannatettiin voimakkaimmin Uudenmaan läänissä (81 %) ja Ahvenanmaalla (98 %). Äänestäneitä oli kaikkiaan 777 885\. Äänistä hylättiin 3 476 (0,4 %). Miehet (53 %) äänestivät vilkkaammin kuin naiset (37 %). Kaupungeissa äänestysprosentti nousi korkeammaksi (54 %) kuin maaseudulla (42 %). ==Tulostaulukko== Äänestyslipukkeessa oli kolme vaihtoehtoa, joista kansalaisen tuli valita yksi. Vähälle kannatukselle jäänyt vaihtoehto 2 oli niin sanotun Björkenheimin komitean ehdotus. Miehet ja naiset käyttivät erivärisiä lipukkeita. Vaihtoehto Vaihtoehto Kannatus Kannatus Kannatus Kannatus Vaihtoehto Vaihtoehto Äänet Osuus Osuus Osuus Vaihtoehto Vaihtoehto Äänet Yhteensä Naiset Miehet 1\. Onko kieltolaki pysytettävä täysikiellon pohjalla 217 169 28,0 % 33,3 % 23,8 % 2\. Onko kieltolaki muutettava ja säädettävä laki, joka sallii mietojen alkoholijuomien valmistuksen ja kaupan säännöstelyn ja verotuksen alaisena 10 947 1,4 % 1,4 % 1,4 % 3\. Onko kieltolaki muutettava ja säädettävä laki, joka sallii muidenkin kuin mietojen alkoholijuomien valmistuksen ja kaupan säännöstelyn ja verotuksen alaisena 546 293 70,6 % 65,3 % 74,8 % Lähde: Suomen virallinen tilasto 1932. Lähde: Suomen virallinen tilasto 1932. Lähde: Suomen virallinen tilasto 1932. Lähde: Suomen virallinen tilasto 1932. Lähde: Suomen virallinen tilasto 1932. Lähde: Suomen virallinen tilasto 1932. == Lähteet == Luokka:1931 Luokka:Päihdepolitiikka Luokka:Suomen vaalit ja kansanäänestykset Luokka:Kansanäänestykset kieltolaista Luokka:Alkoholi Suomessa
Lewis-pikakivääri

Lewis-pikakivääri on yhdysvaltalaisen eversti Isaac Newton Lewisin kehittämä kevyt pikakivääri, jota ympärysvallat käytti ensimmäisessä maailmansodassa. Kevyt yhden miehen käytettäväksi suunniteltu Lewis ampui 7,7 mm luoteja teoriassa 550 ammusta minuutissa ja oli helposti tunnistettavissa jäähdyttimensä ja aseen päällä olleen pyöreän makasiinin ansiosta. Aseen paino oli vain 12,8 kiloa, joten sitä oli huomattavasti helpompi liikutella kuin tuonaikaisia Vickers-konekiväärejä. Keveytensä vuoksi Lewisista tuli myös ilmavoimien suosikki, ja sitä asennettiin paljon lentokoneisiin. Lewisissa käytettiin kahdenlaisia lippaita. Toinen niistä sisälsi 97 patruunaa, mikä teki aseesta liian raskaan jalkaväkikäyttöön. Tavallisilla sotilailla oli käytössään 47 patruunan lipas. Lewisin valmistaminen oli huomattavan halpaa ja yksinkertaista, yhden Vickersin valmistamiseen kuluneessa ajassa kyettiin tuottamaan kuusi Lewisia. On huomioitavaa, etteivät yhdysvaltalaiset itse innostuneet aseesta heti, vaan ase siirtyi ulkomaille hieman katkeroituneen kehittäjänsä mukana. Belgiaan asettunut Lewis tarjosi asettaan paikallisen armeijan edustajille. Belgian armeija otti Lewis-pikakiväärin käyttöön vuonna 1913 ja tämä sai britit lisensoimaan sen varsin nopeasti. Valmistus lankesi sekä aseistaan että moottoripyöristä tunnetulle BSA:lle. Taistelukäytössä Lewis osoittautui luotettavaksi ja tehokkaaksi. Saksalaiset ristivät aseen ”belgialaiseksi kalkkarokäärmeeksi” kohdattuaan niitä Belgiassa vuonna 1914. Lewisin palvelukaari jatkui ensimmäisen maailmansodan jälkeenkin. Moderni Bren LMG oli toisen maailmansodan alussa korvannut Lewisin miltei kokonaan, mutta niitä käytettiin yhä erityisesti lentokoneissa ja ajoneuvoissa. Ranskan kukistumisen jälkeen Lewisista tuli pääasiassa Britannian kodinturvajoukkojen ase ja se poistettiin virallisesti brittien palveluksesta toisen maailmansodan jälkeen. Muutamia kappaleita käytettiin Suomen sisällissodassa 1918.Jaeger Platoon: LIGHT MACHINEGUNS PART 2 == Lähteet == == Kirjallisuutta == * Luokka:Pikakiväärit Luokka:Ensimmäisen maailmansodan sotilaskalusto
Anja Kola

Anja Kola (käyttänyt myös sukunimiä Jurkka ja Vainiohttps://www.myheritage.fi/names/anja_vainio arkistoitu: https://archive.ph/Me3tH, 15. helmikuuta 1929 – 6. huhtikuuta 2004 Kokkola) oli suomalainen näyttelijä ja vuoden 1946 Miss Suomi. Kansainvälisiin missikisoihin hän ei päässyt mukaan, sillä niitä ei ollut hänen valintansa aikaan vielä alettu järjestää uudelleen sodan jälkeen. Valintansa aikaan Kola oli lappeenrantalainen. Näyttelijänä Kola esiintyi elokuvissa Pikajuna pohjoiseen (1947), Hallin Janne (1950) ja Voi veljet, mikä päivä! (1961). Kola oli vuosina 1952–1963 naimisissa teatterinjohtajan ja näyttelijän Sakari Jurkan kanssa. == Lähteet == ==Aiheesta muualla== * Luokka:Miss Suomi -kilpailun voittajat Luokka:Suomalaiset elokuvanäyttelijät Luokka:Vuonna 1929 syntyneet Luokka:Vuonna 2004 kuolleet
Anna-Liisa Leppänen

Anna-Liisa Thesleff (o.s. Leppänen, myöh. Friberg; 17. elokuuta 1930 Viipuri – 16. tammikuuta 2008 Helsinki)Kunnanlääkäri ja kaunis rouva: Emme kaipaa kaupunkielämää, MonaLisa, helmikuu/1961, sivu 18 valittiin Miss Suomeksi vuonna 1947. Hän myös sijoittui toiseksi Miss Eurooppa -kilpailussa 1948. Leppänen oli Miss Suomeksi tullessaan 17-vuotias ja opiskeli Oopperan balettikoulussa. Ennen Miss Suomi -kilpailua hänet oli valittu Miss Pihlajasaareksi. Miss Eurooppa -kilpailu, johon Leppänen osallistui, oli ensimmäinen toisen maailmansodan jälkeen. Leppäsen oli tarkoitus esiintyä perinteisen suomalaisen musiikin soidessa, mutta orkesterille oli toimitettu väärät nuotit, ja niinpä häntä säesti ryyppylaulu ”Jos kaikki Suomen järvet viinaksi muuttuis”. Leppänen kärsi polvivammasta, joka katkaisi Oopperan balettitunneilla käymisen ja samalla lupaavasti alkaneen uran. Hän myös ajatteli, että mannekiineihin kyllästytään nopeasti ja kouluttautui vuonna 1952 diplomikosmetologiksi. Leppänen avioitui lääketieteen ja kirurgian tohtorin Ora Erkki Fribergin (1928–2007) kanssa vuonna 1958 HelsingissäUusi Suomi, 1958, No 195, sivu 8, julkaistu 23.7.1958 ja hän muutti 1950-luvun lopulla Helsingistä Ylivieskaan, jossa hänen puolisonsa ryhtyi hoitamaan kunnanlääkärin virkaa. Fribergit saivat kolme lasta, mutta joutuivat eroamaan 1970-luvun alussa. Anna-Liisa Leppänen otti oman sukunimensä takaisin ja muutti Helsinkiin. Isä siirtyi Elimäelle lasten kanssa saatuaan siellä puolustusvoimien lääkärin työpaikan.Etelä-Suomen Sanomat, 1975, No 63, sivu 15, julkaistu 6.3.1975 Leppänen avioitui myöhemmin helsinkiläisen hum. kandidaatin Nils-Erik Thesleffin (1930–2008) kanssa. Heidät on haudattu Vantaan Honkanummen hautausmaalle. Leppänen vetäytyi julkisuudesta noin 50-vuotiaana. == Lähteet == Luokka:Miss Suomi -kilpailun voittajat Luokka:Vuonna 1930 syntyneet Luokka:Vuonna 2008 kuolleet
Dirlanda

Dirlanda () on kreikkalainen, Kálymnoksen saarelta peräisin oleva perinnelaulu. Yksi kappaleen tunnetuimmista varhaisista äänitteistä on Pantélis Gkíniksen laulama versio. Suomen kielelle kappaleen on kääntänyt Saukki, ja sovittanut Markku Johansson. Suomenkielisen version tunnetuin esittäjä on Kai Hyttinen. Sittemmin kappaleen on esittänyt muun muassa eurodanceyhtye Chorale vuonna 2004 ja syyrialaislaulaja Ebdo Mihemed vuonna 2009. Kappale kertoo miehestä, joka lähtee Ródoksen saarella seuraamaan mystistä naista ja jumalatar Afrodite ottaa vallan. Kappale perustuu vähitellen kiihtyvään tempoon ja viulusäestykseen. Kappale löytyy useilta kokoelmalevyiltä. ==Lähteet== Luokka:Kreikkalaiset musiikkikappaleet Luokka:Suomalaiset käännöskappaleet Luokka:Vuoden 1972 kappaleet
Euro Hockey Tour 2007–2008

Euro Hockey Tourin kausi 2007–2008 oli järjestyksessään 12. Euro Hockey Tour -kiertue, joka koostui neljästä eri jääkiekkoturnauksesta. Osallistujia olivat Ruotsin, Suomen, Tšekin ja Venäjän miesten jääkiekkomaajoukkueet. ==Turnaukset== * Karjala-turnaus * Channel One Cup * LG Hockey Games * Česká Pojišťovna Cup == Karjala-turnaus == Karjala-turnaus on yksi neljästä EHL turnauksesta. Sen avausottelu pelattiin Jönköpingissä Ruotsissa. Ottelussa hallitseva mestari Venäjä kohtasi Ruotsin. Edellisen turnauksen finaaliottelu päättyi joukkueiden osalta Venäjän 2-1 voittoon. Jönköpingissä ottelu päättyi Venäjän voittoon maalein 1-3. Ottelun ratkaisijaksi nousi Venäjän maalivahti Aleksandr Eremenko 29 torjunnallaan. Toisessa ottelussa Suomi kohtasi Tšekin. Ottelu oli tasainen, mutta noin minuutti ennen varsinaisen peliajan päättymistä Tšekin Jan Marek teki voittomaalin 3-2. Kaikki ottelut olivat hyvin tasaisia. Yhtenä erikoisuutena oli, että kukaan pelaaja ei tehnyt kahta maalia. Sen vuoksi turnauksessa oli 24 maalintekijää. Suurin maaliero oli ottelussa Venäjä - Tšekki. Suomen jokainen ottelu päättyi vain yhden maalin eroon vastustajasta. Turnauksen voitti Venäjä, Ruotsi oli toinen, Tšekki kolmas ja Suomi neljäntenä sijoittui viimeiseksi . Turnaus pelattiin 8.- 11.11. 2007 ===Karjala-turnauksen lopputulokset=== {{Alkulohko |joukkue1 = |o1 = 3 |v1 = 2 |t1 = 0 |h1 = 1 |tm1 = 8 |pm1 = 4 |me1 = 4 |p1 = 6 |joukkue2 = |o2 = 3 |v2 = 2 |t2 = 0 |h2 = 1 |tm2 = 6 |pm2 = 5 |me2 = 1 |p2 = 6 |joukkue3 = |o3 = 3 |v3 = 1 |t3 = 0 |h3 = 2 |tm3 = 6 |pm3 = 10 |me3 = -4 |p3 = 3 |joukkue4 = |o4 = 3 |v4 = 1 |t4 = 0 |h4 = 2 |tm4 = 4 |pm4 = 5 |me4 = -1 |p4 = 3 }} ===Parhaat pistemiehet=== Sijoitus Nimi Kansalaisuus Maalit Syötöt Pisteet 1\. Andreas Holmqvist Ruotsi 1 2 3 2\. Fjodor Fjodorov Venäjä 1 2 3 3\. Rickard Wallin Ruotsi 0 3 3 ===Parhaat pelaajat=== * Maalivahti: Jussi Markkanen, Suomi * Puolustaja: Kenny Jönsson, Ruotsi * Hyökkääjä: Oleg Saprykin, Venäjä ===Median tähdistökenttä=== * Maalivahti : Jussi Markkanen, Suomi * Puolustaja/oikea : Andreas Holmqvist Ruotsi * Puolustaja/vasen : Janne Niinimaa, Suomi * Hyökkääjä/oikea : Toni Koivisto, Suomi * Hyökkääjä/keski : Jan Marek Tšekki * Hyökkääjä/vasen : Tony Mårtensson Ruotsi == Channel One Cup == == LG Hockey Games == == Česká Pojišťovna Cup == ==Lähteet== * Karjala- turnaus, päivä 8.11 * Karjala-turnaus, päivä 10.11 * Karjala-turnaus, päivä 11.11 sekä tilastot * Otteluohjelma ==Aiheesta muualla== 2007–2008 Luokka:Jääkiekkosarjojen kausi 2007–2008
Güstrow

Güstrow on kaupunki Mecklenburg-Etu-Pommerin osavaltiossa, pohjoisessa Saksassa. Se on noin 30 000 asukkaallaan osavaltionsa seitsemänneksi suurin kaupunki ja Rostockin piirikunnan keskuskaupunki. == Maantiede == Güstrow sijaitsee noin 45 kilometriä etelään Rostockista, Warnow’n sivujoen Nebelin varrella. Nebel on yhteydessä Warnow’hon Bützow–Güstrow-kanavan kautta. Güstrow’n ympäristössä sijaitsee useita järviä ja metsäalueita. Sen naapurikuntiin lukeutuvat Sarmstorf, Plaaz, Glasewitz, Lalendorf, Mühl Rosin, Gutow, Gülzow-Prüzen ja Lüssow. == Historia == === Nimen alkuperä === Nimellä Güstrow on polabinkieliset juuret. Se on muotoutunut nimestä Guščerov, missä guščer tarkoittaa liskoa. === Keskiaika === Rostockin ruhtinas Heinrich perusti Güstrow’n 1200-luvun ensimmäisellä puoliskolla ja myönsi sille schweriniläiset kaupunginoikeudet. 1300-luvulla Güstrow’sta muodostui Mecklenburgin herttuoiden kesäresidenssi. Mecklenburgin vuoden 1621 jaon jälkeen Güstrow'sta tuli pienen Mecklenburg-Güstrow’n herttuakunnan pääkaupunki. Herttuakunnan viimeinen herttua kuoli vuonna 1695 ja Güstrow'sta tuli osa Mecklenburg-Schwerinin herttuakuntaa. Güstrow’n ja Bützow’n välinen rautatieyhteyes avattiin vuonna 1850. Yhteyttä pidennettiin vuonna 1867 Neubrandenburgin kautta Strasburgiin Preussin rajalle asti. Vuonna 1882 avattiin Güstrow’n ja Plau am Seen välinen rautatieyhteys ja vuonna 1887 Güstrow'sta avattiin yhteys Schwaaniin. Vuonna 1896 kaupungin liikenneyhteydet paranivat edelleen Bützow–Güstrow-kanavan kautta. == Nähtävyydet == Güstrow’n suurimpiin nähtävyyksiin lukeutuu muun muassa Güstrow’n linna. Linna edustaa renessanssiarkkitehtuuria ja se toimi aikoineen mecklenburgilaisten herttuoiden residenssinä. Nykyinen linna on rakennettu 1500-luvulla, mutta linna-alueen historia ulottuu pidemmälle. Güstrow’n tuomiokirkko () edustaa pohjoissaksalaista tiiliarkkitehtuuria. Kirkko sijaitsee kaupungin etelälaidalla ja sen historia ulottuu 1200-luvulle saakka. Sen nykyinen, uusgoottilainen ilme on peräisin 1800-luvun toiselta puoliskolta. Kaupungissa on myös siellä asuneelle saksalaiselle kuvanveistäjälle ja näytelmäkirjailijalle Ernst Barlachille ja hänen elämälleen perustuvia museoita. == Liikenne == Güstrow on osa Rostockin S-Bahn-kaupunkirautatietä. Kaupungin läheisyydessä sijaitsee myös moottoritie Bundesautobahn 19. Lisäksi kaupunkia halkovat tiet Bundesstraße 103 ja 104. == Ystävyyskaupungit == * Kronshagen (Schleswig-Holstein, Saksa) * Gryfice (saks. Greifenberg in Pommern, Puola) * Neuwied (Rheinland-Pfalz, Saksa) * Ribe (Tanska) * Valkeala (Suomi) == Lähteet == == Aiheesta muualla == * Kaupungin viralliset Internet- sivut * Güstrow’n matkailusivusto * Güstrow’n tuomiokirkon Internet-sivut Luokka:Mecklenburg-Etu-Pommerin kunnat Luokka:Saksan kaupungit
Larry Brown

Lawrence Harvey ”Larry” Brown (s. 14. syyskuuta 1940 Brooklyn, New York) on yhdysvaltalainen koripallovalmentaja ja kilpauransa päättänyt koripalloilija. Pelattuaan yliopistokoripalloa Pohjois-Carolinan yliopiston joukkueessa hän kuului olympiakultaa Tokiossa 1964 voittaneeseen maajoukkueeseen. Brown sai valmennusta Dean Smithiltä ja tuli itsekin myöhemmin tunnetuksi saavutuksistaan valmentajana. Hän on toiminut vuosikymmenien saatossa useiden NBA-joukkueiden päävalmentajana ja työskennellyt myös yliopistokoripalloilijoiden kanssa. Kaudella 2018–2019 Brown valmensi italialaista Auxilium Torinoa Brown nimettiin Basketball Hall of Fameen 27. syyskuuta 2002. == Lähteet == Luokka:Yhdysvaltalaiset koripalloilijat Luokka:Yhdysvaltalaiset koripallovalmentajat Luokka:Yhdysvaltalaiset olympiavoittajat Luokka:Vuonna 1940 syntyneet Luokka:Elävät henkilöt
Larry Brown (baseballpelaaja)

Larry Leslie Brown (1. maaliskuuta 1940 – 13. huhtikuuta 2024) oli yhdysvaltalainen baseballpelaaja. Hän syntyi Länsi-Virginian Shinnstonissa ja vaikutti Major League -tasolla vuosina 1963–1974. Brownin veli oli 35-vuotiaana aivokasvaimeen kuollut baseballpelaaja Dick Brown. == Ammattilaisjoukkueet == * Cleveland Indians (1963–1971) * Oakland Athletics (1971–1972) * Baltimore Orioles (1973) * Texas Rangers (1974) == Lähteet == Luokka:Yhdysvaltalaiset baseballpelaajat Luokka:Vuonna 1940 syntyneet Luokka:Vuonna 2024 kuolleet
Dick Brown

Richard Ernest ”Dick” Brown (17. tammikuuta 1935 – 17. huhtikuuta 1970) oli yhdysvaltalainen baseballsieppari, joka pelasi Major League -tasolla vuosina 1957–1965. Hänen nuorempi veljensä oli baseballpelaaja Larry Brown. Brown syntyi Länsi-Virginian Shinnstonissa ja opiskeli yliopistossa Florida Statessa. Hänen ennenaikainen kuolemansa 35 vuoden ja kolmen kuukauden iässä oli seurausta aivokasvaimesta. == Ammattilaisjoukkueet == * Cleveland Indians (1957–1959) * Chicago White Sox (1960) * Detroit Tigers (1961–1962) * Baltimore Orioles (1963–1965) == Lähteet == Luokka:Yhdysvaltalaiset baseballpelaajat Luokka:Vuonna 1935 syntyneet Luokka:Vuonna 1970 kuolleet
Matthäus Hetzenauer

Matthäus Hetzenauer (23. joulukuuta 1924 Tiroli, Itävalta – 3. lokakuuta 2004) oli itävaltalainen tarkka-ampuja toisessa maailmansodassa. Hetzenauer kuului itärintamalle sijoitettuun Saksan 3. vuoristodivisioonaan. Hän tappoi 345 sotilasta ja upseeria, joista yhden hän ampui 1 100 metrin päästä. Hetzenauer kouluttautui tarkka-ampujaksi heinäkuussa 1944, jonka jälkeen hänet siirrettiin yksikköönsä. Hän käytti pääasiassa kiikaritähtäimellä varustettua Mauser Kar 98k -pulttilukkokivääriä ja Gewehr 43 -kivääriä. 17\. huhtikuuta Hetzenauer sai rautaristin ritariristin. Toukokuussa hän joutui neuvostoliittolaisten sotavangiksi ja hän vietti seuraavat viisi vuotta sotavankileirillä. Hetzenauer kuoli 3. lokakuuta 2004 vuosia kestäneen huonon terveydentilan jälkeen. Hetzenaueria pidetään yhtenä maailman historian parhaimmista tarkka-ampujista. Luokka:Saksalaiset toisen maailmansodan sotilaat Luokka:Tarkka-ampujat Luokka:Vuonna 1924 syntyneet Luokka:Vuonna 2004 kuolleet
Seututie 929

Seututie 929 alkaa Tervolan kunnasta, hieman valtatien 4 Tervolan risteyksen pohjoispuolelta, kulkien länteen päin Varejoen, Sihtuunan, Mellakosken ja Lohijärven kautta päättyen seututiehen 932 eli Raanujärventiehen. Tie risteää myös seututien 930 eli Muurolantien kanssa Mellakosken kylässä. Tie on valaisematon lukuun ottamatta lyhyitä yksittäisiä pätkiä kylien kohdalla. Tie on päällystetty koko matkalta ja suurimmalta osin melko hyväkuntoinen. Nopeusrajoitus on pääosin 100 km/h, mutta kylien kohdalla 80 km/h. Liikennemäärät ovat vähäiset. Tie muodostaa yhdessä seututien 930 kanssa vaihtoehtoisen reitin Tervolasta Ylitorniolle, ollen vain kaksisataa metriä pidempi, mutta paljon vähäliikenteisempi kuin seututien 927 kautta, sillä sieltä ajettaessa reitti kulkee pitkän matkaa valtatietä 21 pitkin. 929 Luokka:Tervolan liikenne Luokka:Ylitornion liikenne
Yhdystie 9204

Yhdystie 9204 on Kemissä kulkeva yhdystie. Tie on nelikaistainen ja kolme kilometriä pitkä. Tien nimi on Sauvonväylä, tien alussa Hahtisaarenkatu. Tiellä on neljä liikennevaloristeystä. Tie alkaa Pohjolan Sanomat -rakennuksen vierestä ja päättyy Kivikon kiertoliittymään, josta pääsee Ouluun. Tien nopeusrajoitus on 50–60 kilometriä tunnissa. Tietä on muutettu siten että kauppakeskus Coronaan mentäessä ei tarvitse pysähtyä liikennevaloissa eli kääntyä oikeaan. Lisäksi valtatien 4 eritasoliittymään on rakennettu liikennevalot. Kemin ohikulkutien parannustöiden aikana muutettiin siten että eritasoliittymästä pääsee vain Rovaniemen suuntaan ja Oulun suuntaan pääsee vain Eteläväylän eritasoliittymästä. Yhdystie 9204 ylittää Oulu-Tornion radan ja ratapihan siltana. Yhdystie 9204 ei ole merkitty opasteisiin lähinnä keskustassa. 9204 Luokka:Kemin liikenne
Mike Woodson

Michael Dean ”Mike” Woodson (s. 24. maaliskuuta 1958 Indianapolis, Indiana) on yhdysvaltalainen koripallovaikuttaja, joka toimi ennen nykyistä valmentajanuraansa NBA-pelaajana vuosina 1980–1991 New York Knicksin, New Jersey Netsin, Kansas City/Sacramento Kingsin, Los Angeles Clippersin, Houston Rocketsin ja Cleveland Cavaliersin organisaatioissa. Woodsonille kertyi pelaajaurallaan 786 runkosarja- ja 13 pudotuspeliottelua. Woodson aloitti valmentajauransa kaudella 1996–97 Milwaukee Bucksin kakkosvalmentajana. Myöhemmin hän toimi Cleveland Cavaliersin, Philadelphia 76ersin ja Detroit Pistonsin kakkosvalmentajana. Pistonsissa 2003–04 Woodson juhli kauden päätteeksi NBA-mestaruutta. Woodsonin ensimmäinen päävalmentajavirka oli Atlanta Hawks -joukkueessa vuosina 2004–2010. Woodson valmensi Hawksia kuusi kautta. Ensimmäisellä kaudella Hawks oli NBA:n heikoin joukkue (13 voittoa ja 69 tappiota), mutta kolmen viimeisen päävalmentajakautensa aikana hän johdatti Hawksin pudotuspeleihin ja viimeisellä kaudella 2009–10 joukkue päätti runkosarjan 53 voittoon ollen itäisen konferensin kolmanneksi paras. Pudotuspelien toisella kierroksella Orlando Magic tiputti Hawksin jatkosta voitoin 4–0 ja Woodsonille ei enää tarjottu jatkosopimusta. Elokuussa 2011 Woodson siirtyi New York Knicksin kakkosvalmentajaksi ja maaliskuussa 2012 joukkueen virkaatekeväksi päävalmentajaksi Mike D’Antonin erottua tehtävistään. Toukokuussa 2012 Woodson nimitettiin virallisesti Knicksin päävalmentajaksi. Huhtikuussa 2014 Woodson erotettiin tehtävästään. Syyskuussa 2014 tiedotettiin Woodsonin nimityksestä Los Angeles Clippersin apuvalmentajaksi. Hän toimi tehtävässä toukokuuhun 2018 saakka. === Saavutukset === Pelaajana: *Pan-Amerikan kisojen voitto 1979 Apuvalmentajana: *NBA:n mestaruus 2004 Päävalmentajana: *Atlantic-divisioonan voitto 2013 == Lähteet == Luokka:Yhdysvaltalaiset koripalloilijat Luokka:Yhdysvaltalaiset koripallovalmentajat Luokka:Vuonna 1958 syntyneet Luokka:Elävät henkilöt
Michael McConnohie

Michael D. McConnohie (s. 23. heinäkuuta 1951 Mansfield, Ohio) on yhdysvaltalainen ääninäyttelijä. ==Ura== McConnohie on tehnyt 1980-luvulta asti äänirooleja animaatioiden lisäksi myös näytelmäelokuvissa, kuten Teini- ikäiset mutanttininjakilpikonnat. Hän on tehnyt yli 170 dubbausroolia englanniksi animesarjoihin ja videopeleihin. Alkuperäisiä äänirooleja hän on tehnyt muun muassa animaatioihin, kuten Visionaries: Knights of the Magical Light, The Transformers, Action Force ja Walter Melon.Michael McConnohie blasts into the house for a LIVE interview! blogtalkradio.com 2010 Viitattu 28.9.2020 McConnohie on myös esiintynyt näyttelijänä ensi kerran 1970-luvulla ja tehnyt vierasesiintymisiä General Hospitalissa ja Passionsissa. == Lähteet == == Aiheesta muualla == * Anime News Network * TV.com * CrystalAcids Luokka:Yhdysvaltalaiset ääninäyttelijät Luokka:Videopelien ääninäyttelijät Luokka:Vuonna 1951 syntyneet Luokka:Elävät henkilöt
Sam Vincent

James Samuel "Sam" Vincent (s. 18. toukokuuta 1963) on yhdysvaltalainen koripalloilija ja koripallovalmentaja. Hän syntyi Michiganin Lansingissa Jay Vincentin veljenä ja kävi yliopistonsa Michigan Statessa. Vincent oli NBA- pelaajana vuosina 1985–1992 ja on sittemmin aloittanut kansainvälisen uran valmennustöissä. Hänet nimitettiin vuonna 2007 Charlotte Bobcats -joukkueen uudeksi päävalmentajaksi; hänen edeltäjänään oli ollut Bernie Bickerstaff. Vincent erotettiin tehtävästään yhden kauden jälkeen. == Lähteet == Luokka:Yhdysvaltalaiset koripalloilijat Luokka:Yhdysvaltalaiset koripallovalmentajat Luokka:Vuonna 1963 syntyneet Luokka:Elävät henkilöt
Jay Vincent

Jay Fletcher Vincent (s. 10. kesäkuuta 1959) on yhdysvaltalainen koripalloilija. Hän syntyi Kalamazoossa, Michiganissa, ja sai Michigan Statessa opiskellessaan valmennusta Jud Heathcotelta. Vincent pelasi yhdeksänvuotisen NBA-uransa aikana seuraavissa joukkueissa: * Dallas Mavericks (1981–1986) * Washington Bullets (1986–1987) * Denver Nuggets (1987–1989) * San Antonio Spurs (1989) * Philadelphia 76ers (1989–1990) * Los Angeles Lakers (1990) Hän jatkoi pelaamista Italiassa. Hänen vuonna 1963 syntynyt nuorempi veljensä Sam Vincent on tunnettu koripalloilija ja koripallovalmentaja. == Lähteet == Luokka:Yhdysvaltalaiset koripalloilijat Luokka:Vuonna 1959 syntyneet Luokka:Elävät henkilöt